Efter grundlovsforhør onsdag er en 27-årig mand varetægtsfængslet i fire uger for skyderi mod butik i Sæby.

Den mand, Nordjyllands Politi tirsdag eftermiddag anholdte, er onsdag blevet varetægtfængslet i fire uger for at skyde mod en butiksfacade i Sæby. Det drejer sig om en 27-årig mand fra lokalområdet. Nordjyllands Politi leder stadig efter en formodet medgerningsmand. Politiet ved, hvem han er, men det har endnu ikke lykkedes at finde ham. Den 27-årige valgte ikke at kære dommen.